Dôvodová správa

A. Všeobecná časť

Návrh nariadenia vlády Slovenskej republiky, ktorým sa ustanovujú prahové hodnoty a zoznam útvarov podzemných vôd je vypracovaný podľa § 81 ods. 1 písm. k) zákona č. 364/2004 Z. z. o vodách a o zmene zákona č.372/1990 Zb. o priestupkoch v znení neskorších predpisov (vodný zákon) v znení zákona č. 384/2009 Z. z.
 
V súlade s ustanoveniami druhej časti vodného zákona sa ustanovujú prahové hodnoty a zoznam útvarov podzemných vôd. Prahové hodnoty sa ustanovujú na účely hodnotenia chemického stavu útvaru podzemných vôd, alebo skupiny útvarov podzemných vôd. Prahové hodnoty sú normy kvality podzemných vôd stanovené pre útvary podzemných vôd okrem útvarov geotermálnych vôd. 
            
Prahové hodnoty sú východiskom pre návrh programu opatrení na ochranu a zlepšenie kvality podzemnej vody pre dosiahnutie environmentálnych cieľov, t.j. dosiahnutie dobrého chemického stavu v útvaroch podzemných vôd. 
Predložený návrh nariadenia vlády nebude mať dopad na štátny rozpočet, rozpočet obcí, vyšších územných celkov. Nebude mať negatívny dopad na podnikateľské prostredie. Návrh vzhľadom na požiadavku dosiahnutia dobrého stavu vôd bude mať pozitívny vplyv aj na rozvoj nových podnikateľských aktivít .
Návrh nariadenia vlády je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, s medzinárodnými zmluvami, ktorými je Slovenská republika viazaná, ako aj s právom Európskej únie.